Source: https://www.noveaspi.sk/products/lawText/1/58758/1/2/zakon-c-587-2004-zz-o-environmentalnom-fonde-a-o-zmene-a-doplneni-niektorych-zakonov
Timestamp: 2019-07-19 16:15:37+00:00
Document Index: 11480513

Matched Legal Cases: ['§ 1', '§ 1', '§ 4', '§ 11', '§ 4', '§ 2', '§ 6', '§ 3', '§ 4', '§ 4', '§ 4', '§ 13', '§ 4', '§ 4', '§ 4', '§ 4', '§ 4', '§ 4', '§ 4', '§ 4', '§ 4', '§ 13', '§ 4', '§ 8', '§ 13', '§ 4', '§ 4', '§ 4', '§ 8', '§ 13', '§ 4', '§ 4', '§ 8', '§ 13', '§ 4', '§ 4', '§ 4', '§ 6', '§ 4', '§ 6', '§ 4', '§ 4', '§ 4', '§ 4', '§ 6', '§ 4', '§ 4', '§ 4', '§ 4', '§ 4', '§ 13', '§ 4', '§ 4', '§ 4', '§ 4', '§ 4', '§ 4', '§ 4', '§ 4', '§ 4', '§ 4', '§ 4', '§ 4', '§ 4', '§ 4', '§ 32', '§ 42', '§ 6', '§ 7', '§ 8', '§ 23', '§ 32', '§ 29', '§ 74', '§ 77', '§ 79', '§ 31', '§ 32', '§ 35', '§ 39', '§ 24', '§ 16', '§ 6', '§ 58', '§ 91', '§ 92', '§ 96', '§ 2', '§ 5', '§ 6', '§ 7', '§ 9', '§ 13', '§ 2', '§ 5', '§ 1', '§ 61', '§ 31', '§ 79', '§ 7', '§ 8', '§ 32', '§ 26', '§ 18', '§ 3', '§ 18', '§ 135', '§ 6', '§ 21', '§ 41', '§ 2', '§ 18', '§ 14', '§ 28', '§ 29', '§ 18', '§ 7', '§ 7', '§ 5', '§ 2', '§ 79', '§ 8', '§ 12', '§ 18', '§ 7', '§ 8', '§ 18', '§ 8', '§ 26', '§ 26', '§ 25', '§ 36', '§ 31', '§ 6', '§ 4', '§ 409', '§ 536', '§ 588', '§ 631', '§ 66', '§ 53', '§ 30', '§ 3', '§ 9', '§ 11', '§ 108', '§ 19', '§ 31', '§ 5', '§ 3', '§ 40', '§ 6']

Zákon 587/2004 Z.z. - o Environmentálnom fonde a o zmene a doplnení niektorých zákonov úplné a aktuálne znenie | Nové ASPI | Wolters Kluwer SR, s.r.o.
§ 1-15c 587/2004 Z.z. ZÁKON
§ 1-15c Čl.I
§ 4f Dotácia na zefektívnenie odhaľovania environmentálnej trestnej činnosti a výkonu štátneho dozoru v oblasti starostlivosti o
* Čl.II Zákon č. 44/1988 Zb.
* Čl.III Zákon Národnej rady Slovenskej republiky č. 127/1994 Z.z.
* Čl.IV Zrušený od 1.11.2012
* Čl.V Zákon č. 401/1998 Z.z.
* Čl.VI Zákon č. 313/1999 Z.z.
* Čl.IX Zákon č. 151/2002 Z.z.
* Čl.X Zákon č. 364/2004 Z.z.
* Čl.XI Zákon č. 237/2002 Z.z.
* Čl.XII Zrušený od 1.8.2015
* Čl.XIII Zákon č. 442/2002 Z.z.
* Čl.XIV Zákon č. 468/2002 Z.z.
* Čl.XV Zákon č. 469/2002 Z.z.
* Čl.XVI Zrušený od 1.6.2010
* Čl.XVII Zrušený od 1.5.2010
* Čl.XVIII Zákon Národnej rady Slovenskej republiky č. 543/2002 Z.z.
* Čl.XIX Zrušený od 15.3.2013
* Čl.XX Zákon č. 525/2003 Z.z.
* Čl.XXI Zrušený od 1.1.2019
* Čl.XXII Účinnosť
Novelizované predpisy (20)
Novelizujúce predpisy (23)
587/2004 Z.z. o Environmentálnom fonde a o zmene a doplnení niektorých zákonov
Znenie do: posledné znenie 25.04.2019 31.12.2018 31.12.2017 30.11.2017 31.12.2015 31.07.2015 31.12.2014 31.07.2013 14.03.2013 31.12.2012 31.10.2012 31.07.2012 31.12.2011 23.11.2011 31.05.2010 30.04.2010 31.08.2009 04.05.2009 14.12.2008 31.12.2007 30.06.2007 30.06.2005
vs.: posledné znenie 25.04.2019 31.12.2018 31.12.2017 30.11.2017 31.12.2015 31.07.2015 31.12.2014 31.07.2013 14.03.2013 31.12.2012 31.10.2012 31.07.2012 31.12.2011 23.11.2011 31.05.2010 30.04.2010 31.08.2009 04.05.2009 14.12.2008 31.12.2007 30.06.2007 30.06.2005
Znenie: posledný stav textu 25.04.2019 - 111/2019 Z.z. 31.12.2018 - 216/2018 Z.z. (nepriama novela), 329/2018 Z.z. 31.12.2017 - 292/2017 Z.z., 332/2017 Z.z. 30.11.2017 - 292/2017 Z.z. 31.12.2015 - 79/2015 Z.z. (nepriama novela), 357/2015 Z.z., 375/2015 Z.z. 31.07.2015 - 128/2015 Z.z. (nepriama novela) 31.12.2014 - 399/2014 Z.z. 31.07.2013 - 207/2013 Z.z. 14.03.2013 - 39/2013 Z.z. (nepriama novela) 31.12.2012 - 414/2012 Z.z. 31.10.2012 - 321/2012 Z.z. (nepriama novela) 31.07.2012 - 223/2012 Z.z. 31.12.2011 - 409/2011 Z.z. 23.11.2011 - 408/2011 Z.z. 31.05.2010 - 137/2010 Z.z. (nepriama novela) 30.04.2010 - 119/2010 Z.z. (nepriama novela) 31.08.2009 - 286/2009 Z.z. 04.05.2009 - 160/2009 Z.z. 14.12.2008 - 514/2008 Z.z. 31.12.2007 - 661/2007 Z.z. 30.06.2007 - 276/2007 Z.z. 30.06.2005 - 277/2005 Z.z.
Zákon č. 587/2004 Z.z., o Environmentálnom fonde a o zmene a doplnení niektorých zákonov, Národnej rady Slovenskej republiky.
252/2004 Zbierky zákonov na strane 6082.
216/2018 Z.z. (nepriama novela), 329/2018 Z.z.
292/2017 Z.z., 332/2017 Z.z.
79/2015 Z.z. (nepriama novela), 357/2015 Z.z., 375/2015 Z.z.
414/2012 Z.z.
Zmena: 408/2011 Z.z.
Zmena: 414/2012 Z.z.
Zmena: 207/2013 Z.z.
Zmena: 79/2015 Z.z. (nepriama novela), 357/2015 Z.z., 375/2015 Z.z.
Zmena: 292/2017 Z.z., 332/2017 Z.z.
Zmena: 216/2018 Z.z. (nepriama novela), 329/2018 Z.z.
Zmena: 111/2019 Z.z.
(1) Zriaďuje sa Environmentálny fond (ďalej len „fond“) ako štátny fond 1) na uskutočňovanie štátnej podpory starostlivosti o životné prostredie (ďalej len "podpora").
(1) Správu fondu vykonáva Ministerstvo životného prostredia Slovenskej republiky (ďalej len "ministerstvo").
(2) Na čele fondu je riaditeľ, ktorého vymenúva a odvoláva minister životného prostredia Slovenskej republiky (ďalej len "minister").
(3) Minister zriaďuje Radu Environmentálneho fondu (ďalej len "rada fondu") ako svoj poradný orgán na poskytovanie a použitie finančných prostriedkov fondu (ďalej len "prostriedky fondu").
(4) Podrobnosti o organizácii a činnosti fondu a rady fondu upraví štatút fondu, ktorý schvaľuje a vydá minister a zverejní ministerstvo vo Vestníku ministerstva (ďalej len "vestník").
a) pokuty uložené orgánmi štátnej správy starostlivosti o životné prostredie, 2)
b) úhrady za zapísanie do zoznamu odborne spôsobilých osôb na posudzovanie vplyvov činností na životné prostredie, 3)
c) výnosy z verejných zbierok 4) určených na starostlivosť o životné prostredie,
d) odvody, penále a pokuty za porušenie finančnej disciplíny pri nakladaní s prostriedkami fondu, 5)
e) poplatky za vypúšťanie odpadových vôd do povrchových vôd a poplatky za odber podzemnej vody mimo odberu jednoduchými zariadeniami na odber vody, 6)
f) poplatky za znečisťovanie ovzdušia z veľkých zdrojov znečisťovania a stredných zdrojov znečisťovania, 7)
g) nenávratné podpory (ďalej len "dotácia"),
h) výnosy z prostriedkov fondu uložených v Štátnej pokladnici s výnimkou výnosov z prostriedkov poskytnutých fondu zo štátneho rozpočtu,
i) dary a príspevky od domácich a zahraničných právnických osôb a fyzických osôb,
j) sankcie za porušenie zmluvných podmienok (§ 11 ods. 5),
k) príjmy z výťažku pri výkone exekúcie veci, na ktorú bolo zriadené zmluvné záložné právo,
l) zostatky prostriedkov fondu k 31. decembru predchádzajúceho rozpočtového roka s výnimkou zostatkov prostriedkov poskytnutých fondu zo štátneho rozpočtu,
m) finančné prostriedky vrátené pôvodcom havárie (§ 4 ods. 7),
n) splátky návratnej podpory (ďalej len "úver") poskytnutej z fondu,
o) splátky úrokov z úverov poskytnutých z fondu,
p) úhrada za nerasty vydobyté z výhradného ložiska, na ktoré bol dobývací priestor určený, a úhrada za uskladňovanie plynov alebo kvapalín v prírodných horninových štruktúrach a v podzemných priestoroch 8a) a úhrada za prieskumné územie, 8b)
r) peňažné prostriedky získané z predaja kvót skleníkových plynov alebo znečisťujúcich látok, 9)
s) finančné prostriedky Európskej únie,
t) výnosy získané z dražieb kvót,9aa)
u) disponibilné prostriedky prevedené z Recyklačného fondu v likvidácii,9ab)
v) príjmy z poplatkov za uloženie odpadov podľa osobitného predpisu,9ac)
w) iné zdroje, ak tak ustanovuje osobitný predpis.
(1) Prostriedky fondu možno poskytnúť a použiť na
a) podporu činností zameraných na dosiahnutie cieľov štátnej environmentálnej politiky na celoštátnej, regionálnej alebo miestnej úrovni,
b) podporu prieskumu, výskumu a vývoja zameraného na zisťovanie a zlepšenie stavu životného prostredia,
c) podporu environmentálnej výchovy, vzdelávania a propagácie,
d) podporu riešenia odstraňovania environmentálnych záťaží,9a)
e) podporu odstraňovania následkov havárie 10) a mimoriadneho zhoršenia kvality vôd alebo mimoriadneho ohrozenia kvality vôd 11) ohrozujúcich alebo poškodzujúcich životné prostredie (ďalej len "havária"),
f) správu fondu (§ 2 ods. 1),
g) odvod do príjmov štátneho rozpočtu v príslušnom rozpočtovom roku,
h) úhradu nákladov súvisiacich s ochranou životného prostredia za služby vo verejnom záujme na základe rozhodnutia ministra,
i) podporu projektov zameraných na účely reálne dosiahnuteľných a merateľných úspor emisií skleníkových plynov, 11a)
m) podporu činnosti na dosiahnutie cieľov štátnej environmentálnej politiky a na náklady spojené s odborným a administratívnym zabezpečením plnenia záväzkov Slovenskej republiky v oblasti znižovania emisií skleníkových plynov,11aa)
n) podporu prechodu k formám dopravy s nízkymi emisiami a prechodu z individuálnej k verejnej doprave,
o) úhradu nákladov spojených so sledovaním správnosti výpočtu a s určovaním výšky poplatkov a s vyberaním poplatkov za odber podzemných vôd a poplatkov za vypúšťanie odpadových vôd podľa osobitného predpisu, 11b)
p) nenávratné financovanie environmentálnych projektov pripravených Slovenskou republikou v spolupráci s medzinárodnými finančnými inštitúciami alebo inými inštitúciami členských štátov na základe predchádzajúceho pokynu ministerstva,
q) odstraňovanie následkov po banskej činnosti a zabezpečenie alebo likvidáciu starých banských diel podľa osobitného predpisu, 11c)
r) podporu obhospodarovania lesov poškodených imisiami 11d) s plochami s extrémnym emisným zaťažením alebo s vysokým emisným zaťažením,
s) vykonanie opatrení na ochranu lesov pred šírením škodlivých činiteľov z území, v ktorých je vykonanie opatrení obmedzené z dôvodu ochrany prírody a krajiny,
t) inštaláciu nových zariadení, ktoré využívajú ako zdroj energie obnoviteľné zdroje energie, geotermálnu energiu alebo druhotné energetické zdroje; druhotným energetickým zdrojom sa rozumie zdroj energie, ktorého energetický potenciál pochádza z vedľajšieho plynného produktu vznikajúceho pri výrobných procesoch a technologických procesoch,
ac) podporu investícií do nízkouhlíkových technológií,
ad) financovanie riešení na zabezpečenie starostlivosti o životné prostredie v bezprostrednej súvislosti so stavom, ktorým je
5. mimoriadne závažná environmentálna situácia, na ktorú sa vzťahujú činnosti uvedené v špecifikácii činností zverejnenej podľa odseku 3,
ae) podporu manažmentu lesov zaradených do pásiem ohrozenia pod vplyvom imisií podľa osobitného predpisu11g) a na podporu projektov zameraných na úsporu a záchyt emisií skleníkových plynov v oblasti poľnohospodárstva a lesníctva,
af) príspevky do klimaticko-energetických fondov,
ag) príspevky obciam z príjmov z poplatkov za uloženie odpadov,11h)
ah) dotácie z príjmov z poplatkov za uloženie odpadov,11i)
ai) zefektívnenie odhaľovania environmentálnej trestnej činnosti a výkonu štátneho dozoru v oblasti starostlivosti o životné prostredie.
(2) Prostriedky fondu možno poskytnúť a použiť aj na podporné programové aktivity zamerané na plnenie činností uvedených v odseku 1 písm. a), b), e), i) až k), n), p) až z), ab), ac) a ae), ku ktorým dochádza v chránenej oblasti prirodzenej akumulácie vôd11j) alebo v inom chránenom území, na ktorom sa na zabezpečenie ochrany vôd a ich trvalo udržateľného využívania určujú environmentálne ciele podľa osobitného predpisu,11k) alebo v osobitne chránenej časti prírody a krajiny11l) (ďalej len "chránené územie"). Podľa prvej vety možno podporiť realizáciu takých podporných programových aktivít, ktoré sa týkajú chráneného územia zahŕňajúceho aspoň čiastočne územie najmenej piatich obcí.
(3) Poskytovanie a použitie prostriedkov fondu musí byť v súlade s prioritami a cieľmi stratégie štátnej environmentálnej politiky schválenej vládou Slovenskej republiky. Fond najneskôr do 30. júna kalendárneho roka zverejní na svojom webovom sídle špecifikáciu činností podľa odseku 1 písm. a) až e) a i) až l), n), ad) piateho bodu a písm. ah), na ktoré možno predložiť žiadosť o podporu v nasledujúcom roku. Na návrh rady fondu môže fond túto zverejnenú špecifikáciu činností rozšíriť o nové činnosti, ktoré fond do siedmich dní zverejní na svojom webovom sídle.
(4) O poskytnutí prostriedkov fondu na účely uvedené v odseku 1 písm. a) až e) a i) až l) a n) rozhoduje minister na základe odporúčania rady fondu, a to formou písomného rozhodnutia o poskytnutí podpory. Odporúčanie rady fondu nie je potrebné pred rozhodnutím o poskytnutí podpory podľa odseku 1 písm. d) a e).
(5) Návrh rozpočtu fondu s uvedením predpokladanej výšky zdrojov fondu a predpokladanej výšky poskytnutia a použitia prostriedkov fondu, ako aj zmeny v schválenom rozpočte fondu, ktoré majú vplyv na schodok alebo prebytok rozpočtu verejnej správy v jednotnej metodike platnej pre Európsku úniu, schvaľuje vláda Slovenskej republiky na návrh ministra.
(6) Prostriedky na správu fondu okrem nákladov za vedenie účtov a bankové služby nesmú prekročiť 2% z ročného príjmu fondu. Na odmeňovanie zamestnancov fondu sa vzťahuje osobitný predpis. 12)
(7) Prostriedky fondu na podporu podľa odseku 1 písm. e) nemožno poskytnúť, ak je známy pôvodca havárie. Ak sa pôvodca havárie zistí až po poskytnutí podpory a použití prostriedkov fondu žiadateľom o podporu (§ 6 ods. 2), pôvodca havárie je povinný vrátiť fondu prostriedky fondu vo výške podpory poskytnutej žiadateľovi o podporu. Na vymáhanie týchto prostriedkov fondu je oprávnený fond.
(8) Prostriedky fondu na účely uvedené v odseku 1 písm. d) sa každoročne poskytnú v nevyhnutnom rozsahu tak, aby nedošlo k ohrozeniu života alebo zdravia ľudí alebo k poškodeniu životného prostredia.
(9) Správca vodohospodársky významných vodných tokov na účely úhrady podľa odseku 1 písm. o) doručí ministrovi do 15. mája oznámenie o výške poplatkov za odbery podzemných vôd a poplatkov za vypúšťanie odpadových vôd do povrchových vôd, za predchádzajúci kalendárny rok, ktoré odvedie fondu podľa osobitného predpisu, 12a) upravenej o ročné zúčtovanie nedoplatkov a preplatkov podľa osobitného predpisu. 12b)
(10) Minister písomným rozhodnutím určí výšku úhrady podľa odseku 1 písm. o) najviac vo výške 10% zo sumy uvedenej v oznámení podľa odseku 9. Fond úhradu podľa odseku 1 písm. o) uhradí do 30 dní odo dňa doručenia písomného rozhodnutia ministra správcovi vodohospodársky významných vodných tokov.
(11) Prostriedky fondu na účely uvedené v odseku 1 písm. p) sa určia na základe dohody ministerstva s Ministerstvom financií Slovenskej republiky najviac vo výške príjmu fondu z predaja priznaných jednotiek (AAU) podľa osobitného predpisu. 12c)
(12) O rozšírení špecifikácie činností na poskytnutie prostriedkov fondu na účely uvedené v odseku 1 písm. q) rozhoduje minister po dohode s ministrom hospodárstva Slovenskej republiky.
(13) O rozšírení špecifikácie činností na poskytnutie prostriedkov fondu na účely uvedené v odseku 1 písm. r) a s) rozhoduje minister po dohode s ministrom pôdohospodárstva a rozvoja vidieka Slovenskej republiky.
(14) Prostriedky fondu na účely uvedené v odseku 1 písm. ad) sa určia na základe dohody ministerstva s Ministerstvom financií Slovenskej republiky najmenej vo výške 1% z prostriedkov fondu určených na poskytnutie podpory formou dotácie, o ktoré sa tieto navyšujú.
(15) Príjmy fondu podľa § 3 písm. v) sa použijú a poskytnú v súlade s osobitným predpisom12ca) a v súlade s § 4d.
(1) Dotáciu na projekt reálne dosiahnuteľných a merateľných úspor emisií skleníkových plynov, zvýšenia energetickej účinnosti, znižovania spotreby primárnych zdrojov energie, náhrady fosílnych palív obnoviteľnými zdrojmi energie a zavádzania najlepšie dostupných technológií vedúcich k znižovaniu emisií skleníkových plynov a znečisťujúcich látok financovanú z výnosov získaných z dražieb kvót (ďalej len "dotácia na projekt") a dotáciu prevádzkam, pri ktorých sa predpokladá značné riziko úniku uhlíka v súvislosti s premietnutím nákladov kvót do cien elektrickej energie financovanú z výnosov získaných z dražieb kvót (ďalej len "kompenzácia") možno poskytnúť prevádzkovateľovi stacionárnej prevádzky, v ktorej sa vykonáva jedna činnosť alebo viac činností uvedených v osobitnom predpise12d) za podmienok ustanovených týmto zákonom a osobitnými predpismi12e) na podporu financovania projektov12f) na základe výzvy na predloženie žiadostí na poskytnutie dotácie na projekty a kompenzácie (ďalej len "žiadosť). Výzvu na predloženie žiadosti zverejňuje fond na svojom webovom sídle najneskôr 30 dní pred termínom podania žiadosti.
(6) Maximálnu intenzitu pomoci podľa platnej schémy štátnej pomoci12i) je možné poskytnúť len vtedy, ak výška peňažných prostriedkov na príslušnú výzvu umožňuje podporiť maximálne 80% žiadostí žiadateľov zaradených v zozname žiadostí žiadateľov, ktoré spĺňajú podmienky na poskytnutie dotácie na projekt. Ak výška peňažných prostriedkov na príslušný kalendárny rok umožňuje poskytnúť dotáciu na projekt viac ako 80% žiadostí žiadateľov zaradených v zozname žiadostí, ktoré spĺňajú podmienky na poskytnutie dotácie na projekt, fond zníži maximálnu intenzitu pomoci úmerne podľa platnej schémy štátnej pomoci. Pri znížení maximálnej intenzity pomoci sa prihliada na nárast prevádzkových výdavkov a alternatívnych investícií žiadateľov.
(7) Žiadateľ, ktorý nespĺňa podmienky na poskytnutie dotácie na projekt a kompenzácie, môže žiadosť opätovne predložiť v ďalšom kalendárnom roku účinnosti schémy štátnej pomoci. Maximálnu intenzitu pomoci podľa schémy štátnej pomoci je možné poskytnúť len vtedy, ak z počtu predložených žiadostí v príslušnom kalendárnom roku je najmenej 50% nových žiadostí; inak fond zníži maximálnu intenzitu pomoci úmerne podľa platnej schémy štátnej pomoci s prihliadnutím na nárast prevádzkových výdavkov a alternatívnych investícií. V takom prípade fond požiada o predloženie dokladov na účel overenia splnenia podmienok na poskytnutie dotácie na projekt alebo kompenzácie.
(1) Ministerstvo alebo právnická osoba v pôsobnosti ministerstva môže požiadať fond o poskytnutie prostriedkov fondu na účely § 4 ods. 1 písm. m). Žiadosť možno podať na fond v priebehu kalendárneho roka. Žiadosť obsahuje najmä názov alebo obchodné meno a sídlo žiadateľa, jeho identifikačné číslo, meno a priezvisko štatutárneho zástupcu, účel a výšku požadovaných prostriedkov fondu.
(2) O poskytnutí prostriedkov fondu na účely uvedené v § 4 ods. 1 písm. m) rozhoduje minister na základe odporúčania rady fondu, a to formou písomného rozhodnutia o poskytnutí prostriedkov fondu.
(3) Výška prostriedkov fondu na dosiahnutie cieľov štátnej environmentálnej politiky sa určí na základe dohody ministerstva a Ministerstva financií Slovenskej republiky každoročne do 30. septembra.
(4) Na základe rozhodnutia ministra fond uzavrie so žiadateľom zmluvu o poskytnutí prostriedkov fondu.
(5) Na poskytovanie prostriedkov fondu podľa odseku 1 sa nevzťahuje vykonávací predpis podľa § 13.
(2) O prostriedky fondu na účely § 4 ods. 1 písm. ad) piateho bodu môže požiadať žiadateľ oprávnený predložiť žiadosť na poskytnutie prostriedkov fondu podľa činností uvedených v špecifikácii činností zverejnených podľa § 4 ods. 3.
(3) Prostriedky fondu možno poskytnúť žiadateľovi najviac do výšky 100% priamych nákladov vynaložených na účely § 4 ods. 1 písm. ad); za priame náklady sa považujú náklady na služby alebo tovary priamo súvisiace s riešením, ktorým sa zabezpečuje starostlivosť o životné prostredie.
(4) Na základe odporúčania rady fondu fond uzavrie so žiadateľom zmluvu o poskytnutí prostriedkov fondu na účely § 4 ods. 1 písm. ad); rozhodnutie ministra o poskytnutí prostriedkov fondu na uvedené účely nie je potrebné.
(5) Žiadosť sa podáva v písomnej forme bezodkladne po vzniku stavu v súvislosti s ktorým žiadateľ žiada prostriedky fondu. Vzor žiadosti fond uverejní na svojom webovom sídle. Žiadosť obsahuje
b) vyjadrenie ministerstva k stavu podľa § 4 ods. 1 písm. ad) druhého bodu ,12k)
d) vyjadrenie regionálneho úradu verejného zdravotníctva k stavu podľa § 4 ods. 1 písm. ad) štvrtého bodu. 12m)
(7) Fond vedie evidenciu podaných žiadostí a vykoná ich kontrolu. Fond môže vyzvať žiadateľa, aby v lehote určenej fondom žiadosť doplnil. Ak žiadateľ v tejto lehote žiadosť nedoplní, fond ju nezaradí do zoznamu žiadostí o poskytnutie prostriedkov fondu na účely § 4 ods. 1 písm. ad). Zoznam žiadostí o poskytnutie prostriedkov fondu na účely § 4 ods. 1 písm. ad) je podkladom na rokovanie rady fondu.
(9) Na poskytovanie prostriedkov fondu na účely § 4 ods. 1 písm. ad) sa nevzťahujú vykonávací predpis podľa § 13 a Správny poriadok.
(3) Dotáciu podľa odseku 1 písm. d) možno poskytnúť fyzickej osobe - podnikateľovi alebo právnickej osobe, ktorá podniká v odpadovom hospodárstve.
(4) Dotáciu podľa odseku 1 písm. e) možno poskytnúť fyzickej osobe - podnikateľovi alebo právnickej osobe, ktorá preukáže, že v rámci svojho výrobného procesu zníži produkciu odpadu.
k) ďalšie údaje a doklady potrebné na posúdenie žiadosti, ktoré určí špecifikácia činností zverejnená podľa § 4 ods. 3.
(10) Na poskytnutie dotácie sa nevzťahujú § 8 a 9, všeobecne záväzný právny predpis vydaný podľa § 13 a správny poriadok.
(1) O dotáciu na podporné programové aktivity podľa § 4 ods. 2 môže požiadať
a) obec, ak sa podporné programové aktivity týkajú jej územia,
b) záujmové združenie právnických osôb, ktorého členmi sú len obce.
(2) Dotáciu podľa odseku 1 možno poskytnúť na základe výzvy na predloženie žiadostí o poskytnutie dotácie. Výzvu na predloženie žiadosti na poskytnutie dotácie zverejňuje fond na svojom webovom sídle najneskôr 30 dní pred termínom podania žiadosti.
(3) Žiadosť o poskytnutie dotácie sa podáva v písomnej forme v lehote uvedenej vo výzve na predloženie žiadostí. Vzor žiadosti o poskytnutie dotácie fond zverejní na svojom webovom sídle. Žiadosť o poskytnutie dotácie obsahuje najmä názov a sídlo žiadateľa, jeho identifikačné číslo, meno a priezvisko štatutárneho zástupcu, výšku požadovanej dotácie a účel, na ktorý sa dotácia žiada, vrátane popisu podporných programových aktivít, ktoré zohľadňujú osobitosti chráneného územia a podporenie ktorých má prispieť k dosahovaniu cieľov ich ochrany.
(4) O poskytnutí dotácie na podporné programové aktivity rozhoduje minister na základe odporúčania rady fondu, a to formou písomného rozhodnutia o poskytnutí dotácie. Na základe rozhodnutia ministra fond uzavrie so žiadateľom zmluvu o poskytnutí dotácie na podporné programové aktivity.
(5) Výška prostriedkov fondu na poskytovanie dotácií na podporné programové aktivity podľa § 4 ods. 2 sa určí na základe dohody ministerstva a Ministerstva financií Slovenskej republiky.
(7) Na poskytovanie prostriedkov fondu na účel § 4 ods. 2 sa nevzťahujú § 8 a 9, všeobecne záväzný právny predpis vydaný podľa § 13 a všeobecný predpis o správnom konaní.
Dotácia na zefektívnenie odhaľovania environmentálnej trestnej činnosti a výkonu štátneho dozoru v oblasti starostlivosti o životné prostredie
(2) Dotáciu podľa odseku 1 možno poskytnúť jednorazovo, na základe výzvy na predloženie žiadostí o poskytnutie dotácie. Výzvu na predloženie žiadostí o poskytnutie dotácie zverejňuje fond na svojom webovom sídle.
(5) Dotáciu možno poskytnúť najviac do výšky 100% priamych nákladov vynaložených na účel § 4 ods. 1 písm. ai); za priame náklady sa považujú náklady na vybavenie nevyhnutné na zabezpečenie plnenia úloh Policajného zboru a Slovenskej inšpekcie životného prostredia na úseku predchádzania, odhaľovania a dokumentovania environmentálnej trestnej činnosti a na zefektívnenie výkonu štátneho dozoru v oblasti starostlivosti o životné prostredie.
(7) Na jednorazové poskytnutie dotácie na účel § 4 ods. 1 písm. ai) sa nevzťahujú § 8 a 9, všeobecne záväzný právny predpis vydaný podľa § 13 a všeobecný predpis o správnom konaní.
(2) Po finančnom zúčtovaní vzťahov k štátnemu rozpočtu a po schválení štátneho záverečného účtu Národnou radou Slovenskej republiky sa zostatok prostriedkov fondu k 31. decembru príslušného roka prevádza do nasledujúceho rozpočtového roka.
(3) Za hospodárenie s prostriedkami fondu zodpovedá riaditeľ. 13)
(4) Prostriedky fondu sú vedené na osobitných účtoch v Štátnej pokladnici. 14)
(5) Fond posúdi bonitu žiadateľa o podporu formou úveru, bonitu projektu žiadateľa a bonitu zábezpeky pre rozhodovanie o poskytnutí podpory formou úveru alebo môže o jej posúdenie požiadať tretiu osobu.
(6) Kontrolu hospodárenia s prostriedkami fondu vykonáva Ministerstvo financií Slovenskej republiky. 16)
(7) Fond je oprávnený zisťovať okolnosti potrebné na rozhodnutie o poskytnutí podpory a kontrolovať použitie poskytnutých prostriedkov; pri použití prostriedkov fondu na podporu podľa § 4 ods. 1 písm. a) a i) až l) a n) môže požiadať o spoluprácu orgány štátnej správy starostlivosti o životné prostredie. 2) Orgány štátnej správy, samosprávne kraje, obce, právnické osoby a fyzické osoby sú povinné poskytnúť fondu na tento účel informácie.
(1) Žiadateľom o podporu (ďalej len "žiadateľ ") podľa § 4 ods. 1 písm. a) až d) a i) až l) a n) môže byť
a) fyzická osoba, ktorá je občanom Slovenskej republiky a má na území Slovenskej republiky trvalý pobyt a ktorá dovŕšila vek 18 rokov a má vlastný pravidelný príjem, alebo
b) právnická osoba a fyzická osoba-podnikateľ 17) so sídlom na území Slovenskej republiky.
(2) Žiadateľom o podporu podľa § 4 ods. 1 písm. e) na odstraňovanie následkov havárie je orgán štátnej správy odpadového hospodárstva 10) a na odstraňovanie následkov mimoriadneho zhoršenia kvality vôd alebo mimoriadneho ohrozenia kvality vôd je Slovenská inšpekcia životného prostredia. 18)
b) dotácia.
(1) Žiadateľ podľa § 6 ods. 1 písm. a) môže žiadať o podporu podľa § 4 ods. 1 písm. a) až d) formou dotácie.
(2) Žiadateľ podľa § 6 ods. 1 písm. b) môže požiadať o podporu podľa § 4 ods. 1 písm. a) až d) a i) až l) a n) formou úveru a podľa § 4 ods. 1 písm. b), c) a i) až l) a n) formou dotácie, pričom podpora sa v týchto prípadoch považuje za štátnu pomoc podľa osobitného predpisu. 19)
(3) Žiadateľ, ak ním je právnická osoba, ktorá nepodniká, obec, samosprávny kraj, príspevková organizácia, občianske združenie, záujmové združenie právnických osôb, nadácia, neinvestičný fond alebo nezisková organizácia poskytujúca verejnoprospešné služby s environmentálnym zameraním alebo cirkev a náboženská spoločnosť môže žiadať o podporu podľa § 4 ods. 1 písm. a) a d) formou úveru alebo dotácie vrátane kombinácie týchto druhov podpory a podľa § 4 ods. 1 písm. b) a c) len formou dotácie.
(4) Žiadateľ podľa § 6 ods. 2 môže požiadať o podporu podľa § 4 ods. 1 písm. e) formou dotácie.
(5) Žiadateľovi, ktorým je právnická osoba v zakladateľskej pôsobnosti ministerstva, sa poskytuje podpora na zabezpečovanie služieb vo verejnom záujme.
(1) Žiadateľ, ktorý žiada o podporu podľa § 4 ods. 1 písm. a) až d) a i) až l) a n), podáva písomnú žiadosť o podporu, ktorá obsahuje
(3) Žiadosť o podporu formou dotácie musí žiadateľ doručiť fondu najneskôr do 31. októbra predchádzajúceho rozpočtového roka okrem žiadosti o podporu podľa § 4 ods. 1 písm. d) a e) a žiadosti o podporu novej činnosti doplnenej podľa poslednej vety § 4 ods. 3. Žiadosti o podporu formou úveru podľa § 4 ods. 1 písm. a) až d) a i) až l) a n) podáva žiadateľ fondu v priebehu kalendárneho roka. Termín na doručenie žiadosti podľa prvej vety sa považuje za zachovaný aj vtedy, ak bola žiadosť o podporu formou dotácie odovzdaná na poštovú prepravu najneskôr v posledný deň uvedeného termínu.
(6) Fond na základe písomného rozhodnutia ministra o poskytnutí podpory a po doručení dokladov podľa § 13 písm. b) a osobitných predpisov, 12o) ktoré sú potrebné na uzavretie zmluvy o poskytnutí podpory, uzavrie so žiadateľom písomnú zmluvu o poskytnutí podpory.
(9) Na postup poskytovania podpory a rozhodovanie o poskytnutí podpory sa nevzťahujú všeobecné predpisy o správnom konaní. 20)
b) je v likvidácii, alebo na ktorého bol právoplatne vyhlásený konkurz alebo bola povolená reštrukturalizácia alebo je v ozdravnom režime alebo v nútenej správe podľa osobitného predpisu, 21) alebo
(11) Postup podľa odseku 1 písm. i) až m) a odsekov 3 a 5 sa nevzťahuje na žiadateľa, ktorým je právnická osoba v zriaďovateľskej pôsobnosti ministerstva, a na účely podľa § 4 ods. 1 písm. h) aj na žiadateľa, ktorým je právnická osoba v zakladateľskej pôsobnosti ministerstva.
(1) Zmluva musí obsahovať najmä
b) účel, výšku, druh, podmienky a časový interval čerpania poskytnutej podpory, dotácie na projekt, kompenzácie, finančných prostriedkov podľa § 4b a 4c alebo dotácie podľa § 4e a 4f,
d) spôsob kontroly plnenia zmluvných podmienok a dôsledky ich nedodržania,
e) postup a spôsob vrátenia prostriedkov fondu pri nedodržaní podmienok zmluvy o poskytnutí podpory, zmluvy o poskytnutí dotácie na projekt, zmluvy o poskytnutie kompenzácie, zmluvy o poskytnutí prostriedkov fondu na účely § 4 ods. 1 písm. m) a ad), zmluvy o poskytnutí dotácie na účel § 4 ods. 1 písm. ai), zmluvy o poskytnutí dotácie na účel § 4 ods. 2 a nepoužitých prostriedkov fondu.
(2) Zmluva o poskytnutí úveru musí okrem náležitostí uvedených v odseku 1 obsahovať
a) výšku úrokovej sadzby,
b) výšku jednotlivých splátok úveru a úrokov z úveru a lehoty a spôsob ich splácania a
c) zábezpeky splácania úveru.
(3) Zmluva o poskytnutí podpory formou dotácie a úveru obsahuje náležitosti uvedené v odsekoch 1 a 2.
(1) Ministerstvo vykonáva finančnú kontrolu a vnútorný audit hospodárenia s prostriedkami fondu a dodržiavania ustanovení tohto zákona o podmienkach a postupe pri poskytovaní a použití prostriedkov fondu podľa osobitných predpisov.22)
(2) Fond vykonáva finančnú kontrolu hospodárenia s prostriedkami fondu a dodržiavania podmienok zmluvy o poskytnutí podpory, zmluvy o poskytnutí dotácie na projekt, zmluvy o poskytnutí kompenzácie, zmluvy o poskytnutí prostriedkov fondu na účely § 4 ods. 1 písm. m) a ad), zmluvy o poskytnutí dotácie na účel § 4 ods. 1 písm. ai) alebo zmluvy o poskytnutí dotácie na účel § 4 ods. 2 podľa osobitných predpisov.22)
(3) Ak žiadateľ pri použití poskytnutej podpory, dotácie na projekt, kompenzácie, prostriedkov fondu podľa § 4b a 4c alebo dotácie podľa § 4e a 4f poruší finančnú disciplínu, fond postupuje podľa osobitného predpisu. 22b)
(4) Žiadateľ je povinný umožniť zamestnancom fondu, zamestnancom ministerstva a zamestnancom orgánu štátnej správy podľa odseku 5 vykonávať kontrolu použitia podpory, dotácie na projekt, kompenzácie, prostriedkov fondu podľa § 4b a 4c alebo dotácie podľa § 4e a 4f.
(5) Na základe žiadosti fondu vykonáva štátny dozor vo veciach dosiahnutia cieľov štátnej environmentálnej politiky činnosťami podľa § 4 ods. 1 písm. a) a d) na celoštátnej a regionálnej úrovni Slovenská inšpekcia životného prostredia a na miestnej úrovni územne príslušný obvodný úrad životného prostredia. 23)
(1) Fond vytvára a vedie informačný systém, ktorý obsahuje najmä informácie o žiadostiach o podporu, žiadateľoch a o podporách poskytnutých podľa tohto zákona.
(2) Používanie údajov z informačného systému fondu je výhradným právom fondu. Údaje, ktoré nepodliehajú ochrane osobných údajov pri prevádzke informačného systému podľa osobitného predpisu, 25) fond poskytne ministerstvu.
(3) Fond je povinný utvoriť také organizačné a technické podmienky na prevádzku informačného systému, aby sa zabránilo jeho zneužitiu.
a) podmienkach poskytovania a použitia podpory,
b) náležitostiach príloh žiadosti o podporu, spôsobe kontroly formálnej správnosti a úplnosti žiadosti o podporu a o dokladoch potrebných na uzavretie zmluvy o poskytnutí podpory.
(1) Pohľadávky a záväzky ministerstva týkajúce sa Programu realizácie environmentálnych opatrení sa dňom účinnosti tohto zákona stávajú pohľadávkami a záväzkami fondu podľa tohto zákona. Správa majetku štátu, ktorý slúžil na zabezpečenie Programu realizácie environmentálnych opatrení, 26) ktorú k 30. júnu 2005 vykonáva ministerstvo, prechádza od 1. júla 2005 na fond.
(2) Práva a povinnosti zo štátnozamestnaneckých pomerov štátnych zamestnancov vykonávajúcich štátnu službu na ministerstve, ako aj z pracovnoprávnych vzťahov zamestnancov vykonávajúcich práce vo verejnom záujme na ministerstve, ktorí vykonávali činnosti spojené s programami ministerstva, 26) prechádzajú dňom účinnosti tohto zákona z ministerstva na fond.
(3) Na štátneho zamestnanca ministerstva, ktorý prejde na fond, sa nevzťahuje skončenie štátnozamestnaneckého pomeru odvolaním podľa osobitného predpisu. 27)
Fond môže na základe rozhodnutia ministra poskytnúť pôžičku s úrokom 0,5% ročne právnickej osobe podľa osobitného predpisu 28) na zmiernenie alebo odstránenie následkov extrémnych poveternostných podmienok, najmä sucha, ako dôsledku klimatických zmien. Právnická osoba podľa osobitného predpisu 28) je povinná vrátiť poskytnutú pôžičku vrátane úrokov do 31. decembra 2013.
Zákon č. 44/1988 Zb. o ochrane a využití nerastného bohatstva (banský zákon) v znení zákona Slovenskej národnej rady č. 498/1991 Zb., zákona č. 558/2001 Z.z. a zákona č. 203/2004 Z.z. sa mení takto:
V § 32a ods. 6 sa slová "štátneho rozpočtu" nahrádzajú slovami "Environmentálneho fondu".
Zákon Národnej rady Slovenskej republiky č. 127/1994 Z.z. o posudzovaní vplyvov na životné prostredie v znení zákona č. 391/2000 Z.z. a zákona č. 553/2001 Z.z. sa mení takto:
V § 42 ods. 3 sa slová "štátneho rozpočtu" nahrádzajú slovami "Environmentálneho fondu".
Zákon č. 401/1998 Z.z. o poplatkoch za znečisťovanie ovzdušia v znení zákona č. 161/2001 Z.z., zákona č. 553/2001 Z.z., zákona č. 478/2002 Z.z. a zákona č. 525/2003 Z.z. sa mení takto:
1. V § 6 ods. 3 sa slová "Ministerstvo životného prostredia Slovenskej republiky" nahrádzajú slovami "Environmentálny fond (ďalej len "fond")".
2. V § 7 ods. 1 sa slová "štátneho rozpočtu" nahrádzajú slovom "fondu".
3. V § 8 ods. 5 sa slová "štátneho rozpočtu" nahrádzajú slovom "fondu".
V § 23 ods. 3 a v § 32ods. 4 sa slová "štátneho rozpočtu" nahrádzajú slovami "Environmentálneho fondu".
Zákon č. 151/2002 Z.z. o používaní genetických technológií a geneticky modifikovaných organizmoch sa mení takto:
V § 29 ods. 5 sa slová "štátneho rozpočtu" nahrádzajú slovami "Environmentálneho fondu".
Zákon č. 364/2004 Z.z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) sa mení takto:
V § 74 ods. 4, § 77 ods. 5 písm. b) a § 79 ods. 6 sa slová "štátneho rozpočtu" nahrádzajú slovami "Environmentálneho fondu".
Zákon č. 237/2002 Z.z. o obchode s ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov v znení zákona č. 525/2003 Z.z. sa mení takto:
V § 31 ods. 12 a 15, § 32 ods. 7 a v § 35 ods. 5 sa slová "štátneho rozpočtu" nahrádzajú slovami "Environmentálneho fondu".
Zákon č. 442/2002 Z.z. o verejných vodovodoch a verejných kanalizáciách a o zmene a doplnení zákona č. 276/2001 Z.z. o regulácii v sieťových odvetviach v znení zákona č. 525/2003 Z.z. a zákona č. 364/2004 Z.z. sa mení takto:
V § 39 ods. 11 sa slová "štátneho rozpočtu" nahrádzajú slovami "Environmentálneho fondu".
Zákon č. 468/2002 Z.z. o systéme environmentálne orientovaného riadenia a auditu sa mení takto:
V § 24 ods. 6 sa slová "štátneho rozpočtu" nahrádzajú slovami "Environmentálneho fondu".
Zákon č. 469/2002 Z.z. o environmentálnom označovaní výrobkov sa mení takto:
V § 16 ods. 5 sa slová "štátneho rozpočtu" nahrádzajú slovami "Environmentálneho fondu".
Zákon Národnej rady Slovenskej republiky č. 543/2002 Z.z. o ochrane prírody a krajiny v znení zákona č. 525/2003 Z.z., zákona č. 205/2004 Z.z. a zákona č. 364/2004 Z.z. sa mení takto:
V § 6 ods. 1, § 58 ods. 3, § 91 ods. 11 a 13, § 92 ods. 9 a § 96 ods. 5 sa slová "štátneho rozpočtu" nahrádzajú slovami "Environmentálneho fondu".
Zákon č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov v znení zákona č. 205/2004 Z.z. sa dopĺňa takto:
1. V § 2 ods. 1 písm. f) sa za slovo "organizácie" vkladá čiarka a tieto slová: "ktorých riaditeľov vymenúva a odvoláva minister životného prostredia".
2. V § 5 sa odsek 3 dopĺňa písmenom g), ktoré znie:
"g) vykonáva štátny dozor vo veciach dosiahnutia cieľov štátnej environmentálnej politiky na miestnej úrovni akciami, na ktoré bola poskytnutá podpora z Environmentálneho fondu.".
3. V § 6 ods. 3 sa na konci pripájajú tieto slová: "alebo iné organizačné útvary".
4. § 7 sa dopĺňa odsekom 5, ktorý znie:
"(5) Pokuty uložené orgánmi štátnej správy starostlivosti o životné prostredie sú príjmom Environmentálneho fondu.".
5. V § 9 sa odsek 1 dopĺňa písmenom e), ktoré znie:
"e) vykonáva štátny dozor vo veciach dosiahnutia cieľov štátnej environmentálnej politiky na celoštátnej úrovni a na regionálnej úrovni akciami, na ktoré bola poskytnutá podpora z Environmentálneho fondu.".
6. § 13 sa dopĺňa odsekom 6, ktorý znie:
"(6) Vykonávanie funkcií riaditeľov osobitných odborných organizácií [§ 2 ods. 1 písm. f)] sa od účinnosti tohto zákona považuje za vykonávanie funkcií vymenovaním.".
Zákon č. 408/2011 Z.z. nadobudol účinnosť 24. novembrom 2011.
Zákon č. 409/2011 Z.z. nadobudol účinnosť 1. januárom 2012.
Zákon č. 207/2013 Z.z. nadobudol účinnosť 1. augustom 2013.
Zákony č. 79/2015 Z.z., č. 357/2015 Z.z. a č. 375/2015 Z.z. nadobudli účinnosť 1. januárom 2016.
Zákon č. 292/2017 Z.z. nadobudol účinnosť 1. decembrom 2017 okrem čl. V bodov 2 až 9, ktoré nadobudli účinnosť 1. januárom 2018.
Zákon č. 332/2017 Z.z. nadobudol účinnosť 1. januárom 2018.
Zákony č. 216/2018 Z.z. a č. 329/2018 Z.z. nadobudli účinnosť 1. januárom 2019.
Zákon č. 111/2019 Z.z. nadobudol účinnosť 26. aprílom 2019.
1) § 5 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov.
2) § 1 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov.
3) § 61 ods. 3 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov.
4) Zákon Slovenskej národnej rady č. 63/1973 Zb. o verejných zbierkach a o lotériách a iných podobných hrách v znení neskorších predpisov.
5) § 31 ods. 8 zákona č. 523/2004 Z.z. v znení zákona č. 171/2005 Z.z.
6) § 79 ods. 4 zákona č. 364/2004 Z.z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon).
7) § 7 a § 8 ods. 5 zákona č. 401/1998 Z.z. o poplatkoch za znečisťovanie ovzdušia v znení neskorších predpisov.
8a) § 32a ods. 6 zákona č. 44/1988 Zb. o ochrane a využití nerastného bohatstva (banský zákon) v znení neskorších predpisov.
8b) § 26 ods. 4 zákona č. 569/2007 Z.z. o geologických prácach (geologický zákon).
9) § 18 ods. 11 a 14 zákona č. 414/2012 Z.z. o obchodovaní s emisnými kvótami a o zmene a doplnení niektorých zákonov v znení neskorších predpisov.
9a) § 3 ods. 2 a 3 zákona č. 409/2011 Z.z. o niektorých opatreniach na úseku environmentálnej záťaže a o zmene a doplnení niektorých zákonov.
9aa) § 18 ods. 6 zákona č. 414/2012 Z.z. o obchodovaní s emisnými kvótami a o zmene a doplnení niektorých zákonov v znení zákona č. 399/2014 Z.z.
9ab) § 135c ods. 11 zákona č. 79/2015 Z.z. o odpadoch a o zmene a doplnení niektorých zákonov v znení zákona č. 292/2017 Z.z.
9ac) § 6 ods. 3 zákona č. 329/2018 Z.z. o poplatkoch za uloženie odpadov a o zmene a doplnení zákona č. 587/2004 Z.z. o Environmentálnom fonde a o zmene a doplnení niektorých zákonov v znení neskorších predpisov.
10) § 21 ods. 4 zákona č. 223/2001 Z.z. o odpadoch a o zmene a doplnení niektorých zákonov v znení neskorších predpisov.
11) § 41 ods. 1 zákona č. 364/2004 Z.z.
11a) § 2 písm. d) zákona č. 414/2012 Z.z. o obchodovaní s emisnými kvótami a o zmene a doplnení niektorých zákonov.
11aa) § 18 ods. 6 písm. c) zákona č. 414/2012 Z.z. v znení zákona č. 399/2014 Z.z.
11b) § 14 ods. 1 nariadenia vlády Slovenskej republiky č. 755/2004 Z.z., ktorým sa ustanovuje výška neregulovaných platieb, výška poplatkov a podrobnosti súvisiace so spoplatňovaním užívania vôd.
11d) § 28 ods. 2 zákona č. 326/2005 Z.z. o lesoch.
11e) § 29 ods. 4 a 5 zákona č. 595/2003 Z.z. o dani z príjmov v znení neskorších predpisov.
11f) Vykonávacie rozhodnutie Komisie (EÚ) č. 2011/877/EÚ z 19. decembra 2011, ktorým sa ustanovujú harmonizované referenčné hodnoty účinnosti samostatnej výroby elektriny a tepla pri uplatňovaní smernice Európskeho parlamentu a Rady 2004/8/ES a ktorým sa zrušuje rozhodnutie Komisie 2007/74/ES (Ú.v. EÚ L 343, 23.12.2011).
11g) § 18 vyhlášky Ministerstva pôdohospodárstva a rozvoja vidieka Slovenskej republiky č. 453/2006 Z.z. o hospodárskej úprave lesov a o ochrane lesa.
11h) § 7 ods. 1 písm. a) a b) zákona č. 329/2018 Z.z.
11i) § 7 ods. 1 písm. c) a d) zákona č. 329/2018 Z.z.
11j) Zákon č. 305/2018 Z.z. o chránených oblastiach prirodzenej akumulácie vôd a o zmene a doplnení niektorých zákonov.
11k) § 5 ods. 1 písm. c) zákona č. 364/2004 Z.z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov.
11l) § 2 ods. 2 písm. o) zákona č. 543/2002 Z.z. o ochrane prírody a krajiny v znení neskorších predpisov.
12) Zákon č. 552/2003 Z.z. o výkone práce vo verejnom záujme.
12a) § 79 ods. 7 zákona č. 364/2004 Z.z. v znení neskorších predpisov.
12b) § 8 ods. 2 a § 12 ods. 2 nariadenia vlády Slovenskej republiky č. 755/2004 Z.z.
12c) § 18 ods. 11 zákona č. 414/2012 Z.z.
12ca) § 7 ods. 1 zákona č. 329/2018 Z.z.
12d) Príloha č. 1 tabuľky A a B zákona č. 414/2012 Z.z. v znení zákona č. 399/2014 Z.z.
12e) § 8a ods. 4 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
Zákon č. 231/1999 Z.z. o štátnej pomoci v znení neskorších predpisov.
12f) § 18 ods.6 písm. a) a b) zákona č. 414/2012 Z.z. v znení zákona č. 399/2014 Z.z.
12g) § 8a ods. 5 zákona č. 523/2004 Z.z.
12h) § 26 ods. 4 a 5 zákona č. 414/2012 Z.z.
12i) § 26 ods. 4 zákona č. 414/2012 Z.z.
12j) § 25 písm. f) zákona č. 7/2010 Z.z. o ochrane pred povodňami v znení zákona č. 292/2017 Z.z.
12k) § 36 ods. 1 písm. z) zákona č. 569/2007 Z.z. v znení zákona č. 292/2017 Z.z.
12l) § 31 ods. 2 vyhlášky Ministerstva vnútra Slovenskej republiky č. 611/2006 Z.z. o hasičských jednotkách.
12m) § 6 ods. 3 písm. aa) zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení zákona č. 292/2017 Z.z.
12n) § 4 písm. b) a c) nariadenia vlády Slovenskej republiky č. 330/2018 Z.z., ktorým sa ustanovuje výška sadzieb za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov.
12o) Napríklad § 409 až 470 a § 536 až 565 Obchodného zákonníka, § 588 až 627 a § 631 až 656 Občianskeho zákonníka, § 66 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, § 53 ods. 8 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.
13) § 30 ods. 2 zákona č. 523/2004 Z.z.
14) Zákon č. 291/2002 Z.z. o Štátnej pokladnici a o zmene a doplnení niektorých zákonov v znení neskorších predpisov.
15) Zákon č. 25/2006 Z.z. o verejnom obstarávaní a o zmene a doplnení niektorých zákonov v znení zákona č. 282/2006 Z.z.
16) § 3a zákona č. 502/2001 Z.z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z.z.
17) Napríklad Obchodný zákonník, zákon č. 455/1991 Zb. o živnostenskom podnikaní (živnostenský zákon) v znení neskorších predpisov.
18) § 9 zákona č. 525/2003 Z.z.
19) Zákon č. 231/1999 Z.z. o štátnej pomoci v znení neskorších predpisov.
21) § 11 a § 108 až 165 zákona č. 7/2005 Z.z. o konkurze a reštrukturalizácii a o zmene a doplnení niektorých zákonov, § 19 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.
22) Zákon č. 357/2015 Z.z. o finančnej kontrole a audite a o zmene a doplnení niektorých zákonov.
22b) § 31 zákona č. 523/2004 Z.z. v znení neskorších predpisov.
23) § 5 a 9 zákona č. 525/2003 Z.z.
25) Zákon č. 428/2002 Z.z. o ochrane osobných údajov v znení zákona č. 602/2003 Z.z.
26) § 3 a 5 zákona č. 553/2001 Z.z. o zrušení niektorých štátnych fondov, o niektorých opatreniach súvisiacich s ich zrušením a o zmene a doplnení niektorých zákonov v znení neskorších predpisov.
27) § 40 ods. 2 písm. b) zákona č. 312/2001 Z.z. o štátnej službe a o zmene a doplnení niektorých zákonov v znení neskorších predpisov.
28) § 6 zákona č. 543/2007 Z.z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka.